Grupper. Konsekvensen heraf bliver da, at Afdelingen Pleropoda maa opløses i to af hin- 
anden uafhængige. Begge disse Grupper staar imidlertid Opisthobranchierne saa nær, at 
de passende kan indrangeres i denne Gastropod-Orden som to særskilte Underordener eller 
Tribus, den første, Thecosomerne, med 3 Familier (Limacinider, Hyalæider og Cymbuliider), 
den sidste, Gymnosomerne, med I Familie (Clioniderne). Da Benævnelserne «Thecosomer» 
og «Gymnosomer» imidlertid synes særdeles upassende, naar de nævnte Grupper er Led 
af Opisthobranchiernes Grden, foreslaas det, at man fremtidig betegner hine med Navnet 
Eupteropoda, disse med Navnet Pterota. 
Jeg kan ikke slutte disse almindelige systematiske Bemærkninger uden endnu at 
sige et Par Ord om det formentlige Slægtskab mellem Pteropoder og Cephalopoder. 
Tanken om et saadant Slægtskab er af gammel Datum; den fik f. Ex. allerede hos 
Cuvier sit Udtryk i den Plads han gav sin Klasse Pteropoda: efter Cephalopoderne og 
foran Gastropoderne, og Tidens Tand har saa lidet taget paa denne Opfattelse, at den 
vistnok endnu maa siges at være den gængse, selv om der ganske vist i den seneste Tid 
er Tegn til et Omslag. Af nyere Forskere, der har fastholdt og nærmere udviklet Tanken 
om Pteropodernes Slegtskab med Cephalopoderne, kan Gegenbaur og Ihering nævnes. 
Meget bestemt har den førstnævnte udmærkede Videnskabsmand udtalt sig i denne Retning 
i 1. Udg. af «Grundzuge d. vergl. Anat.» (1859) p. 289; mere reserveret i 2. Udg. af samme 
Værk (1870) p. 4731) (paa lignende Maade i 1. Udg. af «Grundriss»). Medens saaledes 
Gegenbaur var kommet noget bort fra sin oprindelige Opfattelse, udtalte Ihering sig 
i sin «Vergl. Anat. d. Nervesystems u. Phylogenie d. Mollusken» (1876) p. 272 ff. med 
megen Energi for den samme Anskuelse, uden iøvrigt at føre væsentlige nye Momenter 
frem. Det er særlig Hyalæernes ventrale Gjællehule samt Clionidernes ofte med Sugeskaale 
forsynede Arme, hvori man har troet at se Tilnærmelser til Cephalopoderne. Hertil kommer 
nu saadanne Punkter, som den af Ihering fremhævede formentlig saa store Lighed mellem 
Clionidernes Fod og Cephalopodernes Tragt etc., som der dog vel ialfald kun kan tillægges 
en ganske underordnet Betydning. 
Ved en Undersøgelse af hvilken Værdi man kan tillægge den nævnte Opfattelse, maa 
det nu for det første erindres, at det, som ovenfor udviklet, ingenlunde er godtgjort, at de 
to Pteropod-Grupper: Thecosomer og Gymnosomer, danner én naturlig Afdeling, men 
tvertimod synes det, at de i Virkeligheden ikke har noget nærmere at gjøre med hinanden. 
Under disse Omstændigheder er det selvfølgelig ganske utilladeligt, at konstruere et saadant 
Pteropod- Skema som det af Ihering |. c. leverede, der fremstiller en Skabning udstyret 
1) Her siges om Cephalopoderne: «Am meisten noch finden sich in der allgemeinen Organisation Anklånge 
an die Pteropoden. Die seitliche Differenzirung des Fusses, wie auch die Lagerung der Kiemenhöhle 
können als solche Übereinstimmungen hervorgehoben werden. Immerhin muss aber diese Ver- 
wandtschaft als eine sehr ferne betrachtet werden». 
